Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 973

d) az öregedési és állapotromlási folyamat lassítására, kedvezõtlen hatásainak csökkentésére szolgáló intézkedések. 4.079. Az öregedéskezelési rendszert mûködtetni kell az atomerõmû teljes üzemideje alatt, és össze kell hangolni a karbantartási folyamatokkal, a rendszerelemek minõsítési eljárásaival. 4.8. SZERKEZETI ANYAGOK 4.080. A radioaktív sugárzásnak kitett rendszereket, rendszerelemeket olyan anyagból kell gyártani, amelyek a lehetõ legkevésbé hajlamosak felaktiválódásra. 4.081. Az atomerõmû teljes élettartama alatt, minden várható üzemi esemény és tervezési üzemzavar során a szerkezeti anyagoknak megfelelõ alakíthatósági (nyúlási) tartalékkal kell rendelkezniük, pl. a ridegedés elfogadható határérték alatt tartása céljából. 4.082. A szerkezeti anyagok tulajdonságai, az anyagok besugárzása, a besugárzás anyagjellemzõkre gyakorolt hatása, a tervezési feszültségek és az anyaghibák kritikus méretei meghatározásánál megalapozott biztonsági együtthatókat kell alkalmazni. 4.083. A szerkezeti anyagok kiválasztásánál a felhasználási célnak megfelelõ tervezési követelmények alapján figyelembe kell venni a fizikai és mechanikai tulajdonságaikat, a technologizálhatóságot, az üzemi és tervezési üzemzavari igénybevételek melletti megbízható üzemeltethetõséget, a tervezett élettartamot, a konstrukciós sajátosságokat, a technológiai folyamatból eredõ sajátosságokat és a környezeti körülményeket.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes